Liturgikus események, programok

**A hét ünnepei**

**Hétfő:** Boldog IV. Károly király

**Kedd**: Szent II. János Pál pápa

**Szerda**: Kapisztrán Szent János áldozópap

**Csütörtök**: Claret Szent Antal Mária püspök

**Péntek**: Szent Mór püspök

**Eseménynaptár**

10.21. 17.00 Alsósok csoportja

10.21. 18.30 Ifi falka találkozó

10.22. 10.00 Baba-mama kör

**10.23. 8.00 Szentmise hazánkért**

10.24. 19.00 Exudus imádság

10.28. 19.30 Idősebb házasok csoportja

11.01. **Mindenszentek ünnepe. Szentmise 18.30**

11.02. Halottak napja. Szentmise 9.00. Irgalmasság órája imádság 15.00

11.04. 17.00 Alsósok csoportja

11.04. 18.30 Ifi falka találkozó

**Szentmisék, liturgikus templomi események**

**Vasárnap:**  8.45 Szent Vendel tiszteletére

 10.00 + szülők, Péter és Erzsébet

 18.30

**Hétfő:** 7.00 élő Anna

**Kedd**: 18.30 Szűzanya szándékára

**Szerda:**  8.00 Hazánkért

**Csütörtök:** 18.30 Hálából bérmálásom emlékére

**Péntek**: 18.30

**Szombat:**  18.30 + Gábor

**Vasárnap (27):** 8.45 + Magdolna és József

 10.00 + József

 18.30 Élő Anna

**Keresztelő**: 10.20. Kolláth Oszkár

Hirdetések

Október a **Rózsafüzér** hónapja. Naponta, **17.45-től imádkozzuk a rózsafüzért** a templomban. Kérem a Rózsafüzér Társulat tagjait, beszéljék meg egymással, ki mikor jön, számukra legyen ez különleges alkalom az imára.

++++++

Október 20-a a **Missziók világnapja**. Ezen a napon a perselygyűjtésünkkel a missziók ügyét támogathatjuk.

+++++

Október 20-án, 16 órától **egyházzenei áhítatot** tart Barta Gergely és Igali Csanád 16 órától. A program a plakáton olvasható

+++++

Október 23-án, **nemzeti ünnepünkön** a Szentmisét 8 órakor végezzük, melyben Hazánkért imádkozunk.

+++++

**Mindenszentek ünnepe** körül – szokás szerint – a templomot egész nap nyitva tartjuk. Kérem, hogy akik szívesen vállalnak templom őrzést, jelentkezzenek a sekrestyében!

+++++

**Mindenszentek** ünnepén a **Szentmisét 18.30**-kor végezzük.

**Halottak napján** 9 órakor lesz szentmise halottainkért, majd 15 órakor elimádkozzuk az irgalmasság rózsafüzérét. 18.30-kor már vasárnap előesti misét mondunk.

+++++

Ferenc pápa missziós üzenetéből ([www.katolikus.hu](http://www.katolikus.hu))

Mottó: *Menjetek, és hívjatok mindenkit a menyegzőre (vö. Mt 22,9)*

1. „Menjetek, és hívjatok!” A küldetés, mint fáradhatatlan elindulás és hívogatás az Úr ünnepére. És ne feledjük: minden keresztény arra hivatott, hogy saját tanúságtételével mindenféle környezetben részt vegyen ebben az egyetemes misszióban, hogy az egész Egyház szüntelenül útra kelhessen Urával és Mesterével a mai világ „útkereszteződéseihez”.

2. A menyegzős lakomán Krisztus és az Egyház küldetésének eszkatológiai és eucharisztikus perspektívája. Ezért Isten mindannyiunkat arra hív, hogy minden eucharisztikus ünneplést intenzívebben éljünk meg annak minden dimenziójában.

3. „Mindenkit” Krisztus tanítványainak egyetemes küldetése és az egészen szinodális-missziós Egyház A mindenkiért való misszió mindenkitől elkötelezettséget igényel.

Gondolatok a mai naphoz

**Jézussal lenni**

Mai szentirtási szakaszaink Jézusról szólnak. Szeretnénk mi is Vele lenni. Hogyan juthatunk a közelébe? Szolgálatunkkal.

Az ószövetségi olvasmány titokzatosan utal Jézus személyére. Ő lesz majd a szenvedő szolga, aki odaadja életét másokért. A zsidókhoz írt levél főpapként mutatja be Krisztust. Bár a mennyből érkezett, mégis egészen közel van hozzánk, ismer minket, ismeri az emberi élet minden részletét.

János és Jakab érzik, sejtik, hogy fontos lenne mindig egészen közel lenni Jézushoz. Ebből fakad kérésük. Persze még nem ismerik teljesen Jézust. Pedig már egy pillanatra megtapasztalták fenségét a színeváltozás hegyén. Lassan formálódik a kép bennük, szükség lesz a szenvedés és a feltámadás átélésre ahhoz, hogy teljesen megismerjék Mesterüket.

Bennem milyen kép él Jézusról? Hogyan alakul formálódik, válik egyre teljesebbé? Persze teljességgel majd csak odaát fogom Őt megismerni. De addig is, tapasztalva a kegyelem erejét, akarunk vele járni, Róla tanúságot tenni.

Missziós vasárnapon egyrészt imádkozzunk a hazájuktól távol Isten szavát hirdetőkért, másrészt fedezzük fel, hogy környezetünkben hol és hogyan hirdethetjük a feltámadás örömhírét!

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Évközi 29. vasárnap 2024. október 20.



**Hozzád kiáltok, mert te meghallgatsz, Istenem, fordítsd felém füledet,hallgasd meg szavam!**(Zsolt.16)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap: 8.45; 10.00; 18.30*

*hétköznap: hétfő, szerda 7.00,*

 *kedd, csütörtök, péntek, szombat 18.30*

Irodai ügyelet általános rendje:

 hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Iz 53, 10-11

Úgy tetszett az Úrnak, hogy összetöri szenvedéssel.

Szentlecke: Zsid 4, 14-16

Legyünk állhatatosak a hitvallásban!

Evangélium: Mk 10, 35-45

Az emberfia azért jött, hogy életét adja váltságul sokakért.